CELEX: 31982R2923
Language: el
Date: 1982-10-29 00:00:00
Title: Κανονισμός (EOK) αριθ. 2923/82 της Επιτροπής της 29ης Οκτωβρίου 1982 περί τροποποίησης των κανονισμών (EOK) αριθ. 368/77 και (EOK) αριθ. 443/77 όσον αφορά την πώληση αποκορυφωμένου γάλακτος σε σκόνη που προορίζεται για τη διατροφή χοίρων και πουλερικών

Avis juridique important

|

31982R2923

Κανονισμός (EOK) αριθ. 2923/82 της Επιτροπής της 29ης Οκτωβρίου 1982 περί τροποποίησης των κανονισμών (EOK) αριθ. 368/77 και (EOK) αριθ. 443/77 όσον αφορά την πώληση αποκορυφωμένου γάλακτος σε σκόνη που προορίζεται για τη διατροφή χοίρων και πουλερικών  

Επίσημη Εφημερίδα αριθ. L 304 της 30/10/1982 σ. 0064 - 0070 Φινλανδική ειδική έκδοση: Κεφάλαιο 3 τόμος 15 σ. 0156  Ισπανική ειδική έκδοση: Κεφάλαιο 03 τόμος 26 σ. 0087  Σουηδική ειδική έκδοση: Κεφάλαιο 3 τόμος 15 σ. 0156  Πορτογαλική ειδική έκδοση : Κεφάλαιο 03 τόμος 26 σ. 0087 

***** ΚΑΝΟΝΙΣΜΟΣ (ΕΟΚ) αριθ. 2923/82 ΤΗΣ ΕΠΙΤΡΟΠΗΣ  της 29ης Οκτωβρίου 1982  περί τροποποιήσεως των κανονισμών (ΕΟΚ) αριθ. 368/77 και (ΕΟΚ) αριθ. 443/77 όσον αφορά την πώληση αποκορυφωμένου γάλακτος σε σκόνη που προορίζεται για τη διατροφή χοίρων και πουλερικών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 7 παράγραφος 5,  Εκτιμώντας:  ότι ο κανονισμός (ΕΟΚ) αριθ. 368/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2592/82 (4), και ο κανονισμός (ΕΟΚ) αριθ. 443/77 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2592/82, προβλέπουν ειδικά μέτρα ώστε να ευνοηθεί η διάθεση του αποκορυφωμένου γάλακτος σε σκόνη για τη διατροφή χοίρων και πουλερικών από πωλήσεις σε μειωμένη τιμή· ότι οι τρόποι μετουσίωσης του αποκορυφωμένου γάλακτος σε σκόνη που αναφέρονται στο παράρτημα του κανονισμού (ΕΟΚ) αριθ. 368/77 επιτρέπουν κυρίως τη χρησιμοποίηση αυτού του προϊόντος στη διατροφή των χοιριδίων· ότι το αποτέλεσμα των πωλήσεων που πραγματοποιήθηκαν έως τώρα δεν επιτρέπει την επίτευξη του προβλεπομένου στόχου, δηλαδή τη διάθεση κατά το 1982 μιας αρκετά σημαντικής ποσότητας· ότι θα πρέπει να μειωθεί η τιμή εκχώρησης, αποκλείοντας συγχρόνως την υποκατάσταση των ποσοτήτων αποκορυφωμένου γάλακτος που πουλήθηκαν δυνάμει του κανονισμού αυτού από τις ποσότητες που διατέθηκαν σε υψηλότερη τιμή στο πλαίσιο του κανονισμού (ΕΟΚ) αριθ. 1725/79 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 232/82 (7)·  ότι, ως εκ τούτου, θεωρείται απαραίτητο να προσαρμοστούν οι τρόποι μετουσίωσης και οι σχετικές συνταγές·  ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη εντός της προθεσμίας που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 368/77 τροποποιείται ως εξής:  1. Η δεύτερη περίπτωση του άρθρου 16 παράγραφος 3 αντικαθίσταται ως εξής:  «- για τη συνταγή μετουσίωσης που χρησιμοποιήθηκε (συνταγές Ι Θ μέχρι Ι Μ και ΙΙ Μ μέχρι ΙΙ Φ)».  2. Το παράρτημα αντικαθίσταται από το κείμενο που εμφανίζεται ως παράρτημα του παρόντος κανονισμού.  Άρθρο 2  Η δεύτερη περίπτωση του άρθρου 8 παράγραφος 2 του κανονισμού (ΕΟΚ) αριθ. 443/77 αντικαθίσταται από το ακόλουθο κείμενο:  «- η συνταγή μετουσίωσης ή ενσωμάτωσης που χρησιμοποιείται (συνταγές Ι Θ μέχρι Ι Μ και ΙΙ Μ μέχρι ΙΙ Φ)».  Άρθρο 3  Ο παρών κανονισμός αρχίζει να ισχύει στις 2 Νοεμβρίου 1982.  Εν τούτοις οι διατάξεις του παρόντος κανονισμού δεν αφορούν τα προϊόντα που πωλούνται:  - σύμφωνα με τον κανονισμό (ΕΟΚ) αριθ. 368/77, στην περίπτωση που η ημέρα λήξεως της προθεσμίας για την υποβολή των προσφορών του ειδικού διαγωνισμού είναι πριν από την ημέρα κατά την οποία αρχίζει να ισχύει ο παρών κανονισμός·  - σύμφωνα με τον κανονισμό (ΕΟΚ) αριθ. 443/77, στην περίπτωση που η ημερομηνία της σύμβασης πώλησης είναι πριν από την ημέρα της έναρξης ισχύος που αναφέρεται πιο πάνω.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Οκτωβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ. 1.  (3) ΕΕ αριθ. L 52 της 24. 2. 1977, σ. 19.  (4) ΕΕ αριθ. L 276 της 28. 9. 1982, σ. 17.  (5) ΕΕ αριθ. L 58 της 3. 3. 1977, σ. 16.  (6) ΕΕ αριθ. L 199 της 7. 8. 1979, σ. 1.  (7) ΕΕ αριθ. L 22 της 30. 1. 1982, σ. 53.   ΠΑΡΑΡΤΗΜΑ  1. ΜΕΤΟΥΣΙΩΣΗ  Η μετουσίωση, κατά την έννοια του άρθρου 6 παράγραφος 1 πρώτη περίπτωση, επιτυγχάνεται με προσθήκη σε 100 χιλιόγραμμα αποκορυφωμένου γάλακτος σε σκόνη των ακολούθων προϊόντων στις ελάχιστες ποσότητες που αναφέρονται, εκφρασμένες σε χιλιόγραμμα και γραμμάρια.  Συνταγή Ι Θ  - 100 χιλιόγραμμα ενός ή περισσοτέρων προϊόντων φυτικής προελεύσεως, που προορίζονται για τη διατροφή των ζώων και εξασφαλίζουν ελάχιστη περιεκτικότητα 12,5 % ακατέργαστης κυτταρίνης, υπολογιζομένη επί της ξηράς ουσίας στο μείγμα με το αποκορυφωμένο γάλα σε σκόνη,  και  - 300 γραμμάρια σιδήρου, με μορφή επταϋδρίτου του θειικού σιδήρου,  και  - 120 γραμμάρια χαλκού, με μορφή πενταϋδρίτου του θειικού χαλκού,  και  - 1 000 γραμμάρια αμύλου.  Συνταγή Ι Ι  - 70 χιλιόγραμμα ενός ή περισσοτέρων προϊόντων φυτικής προελεύσεως, που προορίζονται για τη διατροφή των ζώων και εξασφαλίζουν ελάχιστη περιεκτικότητα 12,5 % ακατέργαστης κυτταρίνης, υπολογιζομένη επί της ξηράς ουσίας στο μείγμα με το αποκορυφωμένο γάλα σε σκόνη,  και  - 300 γραμμάρια σιδήρου, με μορφή επταϋδρίτου του θειικού σιδήρου,  και  - 125 γραμμάρια χαλκού, με μορφή πενταϋδρίτου του θειικού χαλκού,  και  - 1 000 γραμμάρια αμύλου.  Συνταγή Ι Κ  - 20 χιλιόγραμμα αλεσμένων πλακούντων ή/καί αλεύρου αποξηραμένου και άνευ λιπαρών συστατικών κραμβόσπορων ή/καί γογγυλόσπορων περιεκτικότητας ίσης ή ανώτερης από 0,5 % συνολικά σε isothiocyanates (ITC) και σε vinyl-5-thio-oxazolidone (VTO), που μετράται μετά από ενζυματική επεξεργασία του glucosinolates,  και  - 200 γραμμάρια σιδήρου, με μορφή επταϋδρίτου του θειικού σιδήρου,  και  - 120 γραμμάρια χαλκού, με μορφή πενταϋδρίτου του θειικού χαλκού,  και  - 1 000 γραμμάρια αμύλου.  Συνταγή Ι Λ  - 10 χιλιόγραμμα αλεσμένων πλακούντων ή/καί αλεύρου αποξηραμένου και άνευ λιπαρών συστατικών κραμβόσπορων ή/καί γογγυλόσπορων περιεκτικότητας ίσης ή ανώτερης από 1,0 % σε συνολικά isothiocyanates (ITC) και σε vinyl-5-thio-oxazolidone (VTO), που μετράται μετά από ενζυματική επεξεργασία της glucosinolates,  και  - 200 γραμμάρια σιδήρου, με μορφή επταϋδρίτου του θειικού σιδήρου,  και  - 130 γραμμάρια χαλκού, με μορφή πενταϋδρίτου του θειικού χαλκού,  και  - 1 000 γραμμάρια αμύλου.  Συνταγή Ι Μ  - 50 χιλιόγραμμα πιτυραλεύρων με ελάχιστη περιεκτικότητα 35 % ακατέργαστης κυτταρίνης, υπολογιζομένη επί της ξηράς ουσίας,  και  - 250 γραμμάρια σιδήρου, με μορφή επταϋδρίτου του θειικού σιδήρου,  και  - 105 γραμμάρια χαλκού, με μορφή πενταϋδρίτου του θειικού χαλκού  και  - 1 000 γραμμάρια αμύλου. 2. ΜΕΤΟΥΣΙΩΣΗ ΜΕ ΑΠΕΥΘΕΙΑΣ ΕΝΣΩΜΑΤΩΣΗ ΣΤΙΣ ΖΩΟΤΡΟΦΕΣ  Στην περίπτωση απευθείας ενσωμάτωσης, κατά την έννοια του άρθρου 6 παράγραφος 1 δεύτερη περίπτωση, κατ' ελάχιστο ποσοστό 2 % και κατά μέγιστο 12 % αποκορυφωμένου γάλακτος σε σκόνη περιέχονται στην τροφή που προορίζεται για τη διατροφή των ζώων. Σ' αυτή πρέπει επίσης να είναι παρόντα, εκφραζόμενα σε ποσοστό επί τοίς εκατό ή σε ppm πάνω στο τελικό προϊόν, τα ακόλουθα συστατικά και προσθετικά, που ενσωματώνονται σύμφωνα με μία από τις κατωτέρω συνταγές.  Συνταγή ΙΙ Μ  - 3 % ιχθυαλεύρου μη αποσμησθέντος ή έχοντος ακόμη οσμή χαρακτηριστική,  και  - 40 % αλεσμένων δημητριακών ή/καί αλεσμένων πλακούντων,  και  - 5 % (1) ακατέργαστης κυτταρίνης, από εκείνη που περιέχεται στα προϊόντα που αναφέρονται στην προηγούμενη παύλα,  και  - 300 ppm σιδήρου, υπολογιζομένου και του προστεθέντος υπό μορφή επταϋδρικού άλατος θειικού σιδήρου.  Συνταγή ΙΙ Ν  - 10 % χορταλεύρου ή/καί μηδικαλεύρου,  και  - 30 % αλεσμένων δημητριακών ή/καί αλεσμένων πλακούντων,  και  - 5 % ακατέργαστης κυτταρίνης, από εκείνη που περιέχεται στα προϊόντα που αναφέρονται στις προηγούμενες παύλες,  και  - 750 ppm σιδήρου, από εκείνον που έχει προστεθεί με μορφή επταϋδρίτου του θειικού σιδήρου.  Συνταγή ΙΙ Ξ  - 6 % χορταλεύρου ή/καί μηδικαλεύρου,  και  - 30 % αλεσμένων δημητριακών ή/καί αλεσμένων πλακούντων,  και  - 5 % ακατέργαστης κυτταρίνης, από εκείνη που περιέχεται στα προϊόντα που αναφέρονται στις προηγούμενες παύλες,  και  - 750 ppm σιδήρου, από εκείνον που έχει προστεθεί υπό μορφή επταϋδρίτου του θειικού σιδήρου,  και  - 45 ppm χαλκού, από εκείνον που έχει προστεθεί υπό μορφή πενταϋδρίτου του θειικού χαλκού.  Συνταγή ΙΙ Ο  - 40 % αλεσμένων δημητριακών ή/καί αλεσμένων πλακούντων,  και  - 6 % ακατέργαστης κυτταρίνης, από εκείνη που περιέχεται στα προϊόντα που αναφέρονται στην προηγούμενη παύλα,  και  - 360 ppm σιδήρου, από εκείνον που έχει προστεθεί υπό μορφή επταϋδρίτου του θειικού σιδήρου,  και  - 45 ppm χαλκού, από εκείνον που έχει προστεθεί υπό μορφή πενταϋδρίτου του θειικού χαλκού.  Συνταγή ΙΙ Π  - 3 % χορταλεύρου ή/καί μηδικαλεύρου,  και  - 30 % αλεσμένων δημητριακών ή/καί αλεσμένων πλακούντων,  και  - 5 % ακατέργαστης κυτταρίνης, από εκείνη που περιέχεται στα προϊόντα που αναφέρονται στην προηγούμενη παύλα,  και  - 750 ppm σιδήρου, από εκείνον που έχει προστεθεί υπό μορφή επταϋδρίτου του θειικού σιδήρου,  και  - 120 ppm χαλκού, από εκείνον που έχει προστεθεί υπό μορφή πενταϋδρίτου του θειικού χαλκού.  Συνταγή ΙΙ Ρ  - 40 % αλεσμένων δημητριακών ή/καί αλεσμένων πλακούντων,  και  - 5 % ακατέργαστης κυτταρίνης, από εκείνη που περιέχεται στα προϊόντα που αναφέρονται στην προηγούμενη παύλα,  και  - 360 ppm σιδήρου, από εκείνον που έχει προστεθεί υπό μορφή επταϋδρίτου του θειικού σιδήρου,  και  - 120 ppm χαλκού, από εκείνον που έχει προστεθεί υπό μορφή πενταϋδρίτου του θειικού χαλκού.  Συνταγή ΙΙ Σ  - 60 % αλεσμένων δημητριακών ή/καί αλεσμένων πλακούντων,  και  - 6 % ακατέργαστης κυτταρίνης, από εκείνη που περιέχεται στα προϊόντα που αναφέρονται στην προηγούμενη παύλα,  και  - 750 ppm σιδήρου, από εκείνον που έχει προστεθεί υπό μορφή επταϋδρίτου του θειικού σιδήρου  και  - 45 ppm χαλκού, από εκείνον που έχει προστεθεί υπό μορφή πενταϋδρίτου του θειικού χαλκού.  Συνταγή ΙΙ Τ  - 50 % αλεσμένων δημητριακών ή/καί αλεσμένων πλακούντων,  και  - 5 % ακατέργαστης κυτταρίνης, από εκείνη που περιέχεται στα προϊόντα που αναφέρονται στην προηγούμενη παύλα,  και  - 750 ppm σιδήρου, από εκείνον που έχει προστεθεί υπό μορφή επταϋδρίτου του θειικού σιδήρου,  και  - 120 ppm χαλκού, από εκείνον που έχει προστεθεί υπό μορφή πενταϋδρίτου του θειικού χαλκού.  Συνταγή ΙΙ Υ  - 60 % αλεσμένων δημητριακών ή/καί αλεσμένων πλακούντων,  και  - 6 % ακατέργαστης κυτταρίνης, από εκείνη που περιέχεται στα προϊόντα που αναφέρονται στην προηγούμενη παύλα,  και  - 300 ppm σιδήρου, από εκείνον που έχει προστεθεί υπό μορφή επταϋδρίτου του θεικού σιδήρου,  και  - 45 ppm χαλκού, από εκείνον που έχει προστεθεί υπό μορφή πενταϋδρίτου του θειικού χαλκού. Συνταγή ΙΙ Φ  - 50 % αλεσμένων δημητριακών ή/καί αλεσμένων πλακούντων,  και  - 5 % ακατέργαστης κυτταρίνης, από εκείνη που περιέχεται στα προϊόντα που αναφέρονται στην προηγούμενη παύλα,  και  - 120 ppm χαλκού, από εκείνον που έχει προστεθεί υπό μορφή πενταϋδρίτου του θειικού χαλκού.  3. ΠΡΟΔΙΑΓΡΑΦΕΣ ΓΕΝΙΚΟΥ ΧΑΡΑΚΤΗΡΑ ΠΟΥ ΑΦΟΡΟΥΝ ΤΗ ΜΕΤΟΥΣΙΩΣΗ ΚΑΙ ΤΗΝ ΕΝΣΩΜΑΤΩΣΗ  Α. Δεν επιτρέπεται να υποβληθεί το αποκορυφωμένο γάλα σε σκόνη, ως έχει ή έπειτα από μετουσίωση, σε οποιαδήποτε χημική ή φυσική επεξεργασία ικανή να εξασθενίσει ή να εξουδετερώσει τα αποτελέσματα της μετουσίωσης κατά τους τύπους που προβλέπονται στα κεφάλαια 1 και 2.  Ειδικότερα πρόκειται για παράγοντες που απομονώνουν μέταλλα όπως χαλκός, σίδηρος, κλπ., για αποσμητικούς παράγοντες ή παράγοντες που τροποποιούν τη γεύση και οσμή του ιχθυαλεύρου, που αναφέρεται στο κεφάλαιο 2, πραγματοποιώντας την απάλειψη ενός ή περισσοτέρων στοιχείων, από εκείνα που είναι υπεύθυνα για γευστική ή/καί οσφραντική αντίληψη, χαρακτηριστικών του εν λόγω προϊόντος, και πρόκειται επίσης για προσθήκη ενός ή περισσοτέρων συστατικών που δίνουν μια γεύση ή/καί μια οσμή που υπερκαλύπτουν εκείνες του μετουσιωμένου προϊόντος.  Επιπλέον οι αλεσμένοι πλακούντες και τα αποξηραμένα και άνευ λιπαρών συστατικών άλευρα κραμβόσπορων ή/καί γογγυλόσπορων, που αναφέρονται στις συνταγές Ι Κ και Ι Λ, δεν πρέπει να έχουν υποστεί θερμική επεξεργασία, έστω και με παρουσία ύδατος, ατμού, κλπ., ή άλλες χημικές μικροβιολογικές, κλπ., επεξεργασίες που προορίζονται να τροποποιήσουν τη σύνθεσή του.  Β. Πρέπει να περιέχουν τουλάχιστον 50 % m m σωματίδια διαστάσεως κατώτερης από 500 μικρά:  - τα προϊόντα φυτικής προέλευσης που προορίζονται για τη διατροφή των ζώων που αναφέρονται στις συνταγές Ι Θ μέχρι Ι Ι,  - οι αλεσμένοι πλακούντες και τα αποξηραμένα και άνευ λιπαρών συστατικών άλευρα κραμβόσπορων ή/καί γογγυλόσπορων που αναφέρονται στις συνταγές Ι Κ και Ι Λ,  - τα αλεσμένα σιτηρά και οι αλεσμένοι πλακούντες, καθώς και η ακατέργαστη κυτταρίνη με διάφορες μορφές, που χρησιμοποιούνται χωριστά ή σε μεταξύ τους μείγματα και αναφέρονται στις συνταγές ΙΙ Μ έως ΙΙ Π,  - τα πιτυράλευρα που αναφέρονται στη συνταγή Ι Μ.  Για την εκτέλεση των συνταγών Ι Θ μέχρι Ι Μ:  - ο θειικός σίδηρος πρέπει να είναι λεπτοαλεσμένος και να περιέχει τουλάχιστον 30 % m m σωματίδια διαστάσεως κατώτερης από 250 μικρά,  - ο θειικός χαλκός πρέπει να είναι λεπτοαλεσμένος και να περιέχει τουλάχιστον 70 % m m σωματίδια διαστάσεως κατώτερης από 200 μικρά,  - το άμυλο πρέπει να περιέχει τουλάχιστον 50 % m m σωματίδια διαστάσεως κατώτερης από 80 μικρά.  Το άλευρο χόρτου και τριφυλλιού, που αναφέρονται στις συνταγές ΙΙ Ν, ΙΙ Ξ και ΙΙ Φ, χρησιμοποιούμενα χωριστά ή σε μεταξύ τους μείγματα, πρέπει να περιέχουν τουλάχιστον 50 % m m σωματίδια διαστάσεως κατώτερης από 300 μικρά.  Στην περίπτωση που το αποκορυφωμένο γάλα σε σκόνη έχει μετουσιωθεί στο Ηνωμένο Βασίλειο και την Ιρλανδία, θεωρούνται ως ισοδύναμες προς τις μέγιστες διαστάσεις, που προβλέπονται για τα σωματίδια του υπό θεώρηση προϊόντος, εκείνες που σύμφωνα με το πρότυπο BS 410-1976, βρίσκονται πλησιέστερα στις μέγιστες αυτές διαστάσεις, χωρίς εν τούτοις να είναι μικρότερες από αυτές.  Η μέθοδος προσδιορισμού των ITC και του VTO είναι αυτή που αναφέρεται στο σχέδιο των διεθνών προδιαγραφών ISO/DIS 5504.  Νοείται ως «αλεσμένα σιτηρά» το προϊόν που προέρχεται από πλήρη άλεση μείγματος βρώμης, κριθής ή άλλων σιτηρών, ή και μείγματος άλλων σιτηρών ή και άλλων που προέρχονται από σιτηρά, στα οποία έχει προστεθεί ενδεχομένως κυτταρίνη.  Κατά την έννοια του παρόντος κανονισμού:  - ο αφυδατωμένος και αλεσμένος πολτός σακχαροτεύτλων εξομοιούται με τα αλεσμένα σιτηρά,  - το άλευρο από άχυρο εξομοιούται με το χορτάλευρο.  Για τη μετουσίωση αποκορυφωμένου γάλακτος σε σκόνη σύμφωνα με τις συνταγές του κεφαλαίου 1, η ενσωμάτωση του θειικού χαλκού και του αμύλου πρέπει να προηγείται από αυτή οιουδήποτε άλλου προϊόντος που χρησιμοποιείται, εκτός από τα προϊόντα που χρησιμοποιούνται σαν παράγοντες με αντισωματική ή ρευστοποιητική δράση, και που αναφέρονται στο δεύτερο εδάφιο του μέρους Α, ή να γίνεται ταυτόχρονα. Γ. Οι ελάχιστες ποσότητες των προϊόντων που θα ενσωματωθούν στο αποκορυφωμένο γάλα σε σκόνη, σύμφωνα με τη συνταγή που αναφέρεται στην παράγραφο 1, καθορίζονται, με την επιφύλαξη των άλλων σχετικών διατάξεων, στις μέγιστες ποσότητες των προσθετικών που μπορούν να περιέχονται στις ζωοτροφές, και ιδίως των διατάξεων που έχουν θεσπιστεί σύμφωνα με την οδηγία 70/524/ΕΟΚ του Συμβουλίου της 23ης Νοεμβρίου 1970 περί των προσθετικών στη διατροφή των ζώων.  Η ελάχιστη ποσότητα ακατέργαστης κυτταρίνης, που αναφέρεται στις συνταγές της παραγράφου 2, απαιτείται με την επιφύλαξη των διατάξεων που έχουν θεσπιστεί σύμφωνα με την οδηγία 79/373/ΕΟΚ του Συμβουλίου της 2ας Απριλίου 1979 περί εμπορίου των συνθέτων ζωοτροφών.  Δ. Τα προϊόντα που προστίθενται στο αποκορυφωμένο γάλα σε σκόνη, σύμφωνα με τις συνταγές που αναφέρονται στην παράγραφο 1, πρέπει να αναμειγνύονται κατά ομοιόμορφο τρόπο, έτσι ώστε δύο δείγματα 50 γραμμαρίων το καθένα, που έχουν ληφθεί στην τύχη σε μία παρτίδα 25 χιλιογράμμων, να δώσουν στη χημική ανάλυση τα ίδια αποτελέσματα, μέσα στα όρια σφάλματος που γίνονται ανεκτά για τη μέθοδο αναλύσεως που χρησιμοποιείται.  Για τον έλεγχο της μετουσίωσης εφαρμόζονται οι διατάξεις που έχουν θεσπιστεί σύμφωνα με την οδηγία 70/373/ΕΟΚ του Συμβουλίου της 20ής Ιουλίου 1970 περί εισαγωγής τρόπων λήψεως δειγμάτων και κοινοτικών μεθόδων αναλύσεως για τον επίσημο έλεγχο των ζωοτροφών.  (1) Αυτό το ποσοστό εν τούτοις γίνεται 4 %, αν το τελικό προϊόν προορίζεται για τη διατροφή πουλερικών και είναι συσκευασμένο και επισημασμένο σχετικά.